Vrees Fokol – Hoofstuk drie: ‘n Kwessie van geld | Watkykjy
In Snotstories deur griffinJune 10, 20118 Eiertjies “Vrees Fokol” is Watkykjy se nuwe weeklikse interweb vervolgverhaal, geskryf deur Vent Venter – ‘n Epiese soeke na die hart van die Suid-Afrikaanse droom, waarskynlik ten koste van die lewer en longe van die Suid-Afrikaanse droom..
Hoofstuk drie: ‘n Kwessie van geld
“Waarheen gaan jy, Jackie?” vra Jackie Sieberhagen se meisie, Jackie van Onselen. Dit is vroegoggend in Vanderbijlpark, nog voordat die son sy misnoeë oor die vaaldriehoek kon kots. Sy kyk na haar kêrel, wat verwoed besig is om omtrent enigiets waarop hy sy hande kan lê, in sy ou HTS Vereeniging-toksak te pak.
HTS Vereeniging, dink Jackie Sieberhagen. Drie jaar se wonderlike herinneringe. Maar was dit regtig wonderlik? Hy het ‘n paar dae terug by ‘n biblioteek ingeloop om op die internet sy Facebook te check en te sien wat sy sewentien Facebook-vriende doen. Toe google hy sommer skole in die Vaal Driehoek en kom af op die webblad van die Hoërskool Vanderbijlpark:
“Hoërskool Vanderbijlpark is a Secondary School schools specialising in Ordinary. The schools is based in Vanderbijlpark, Gt, South Africa. More school details to follow.”
Specializing in ordinary. Warrefok, het Jackie gedink, warrefok laat ‘n skool, of ‘n buurt, of ‘n mens so iets oor homself sê? Of is dit eintlik maar wat elke skool en kollege en fokken alles oor homself móét sê, maar net nie die balls het om dit te doen nie?
Dié nadenke het hom net meer vasberade gemaak vir hierdie tog om die Suid-Afrikaanse droom te vind.
“Ek gaan net vir die naweek weg saam met die ouens,” antwoord hy op Jackie van Onselen se vraag.
Sy betrag hom met vrae in haar oë. Haar Jackie, die stringerige man met die kort humeur en die vreemde gedagtes. “Maar vandag is Woensdag,” sê sy sag.
Jackie Sieberhagen pak sy frokkies, jeans, knipmes (met botteloopmaker) en sokkies bloot met meer haas in. “Môre is ‘n vakansiedag. Dis langnaweek,” brom hy.
Sy wag ‘n rukkie voor sy hierop antwoord. “Ek dink nie daar is môre ‘n vakansiedag nie, my lief,” sê sy geduldig, “watter vakansiedag is dit dan?”
“Dis shut-the-fuck-up-en-hou-op-vrae-vra-dag, dis wat!” roep hy. Hy draai om en gooi ‘n vuil sokkie in Jackie van Onselen se rigting. Sy duik uit die pad en dit mis haar rakelings. Noue ontkoming, dink sy.
Sy staan op en kyk na waar Jackie Sieberhagen voor sy toksak staan, sy vuiste gebol. Sy word oorval deur ‘n dringende liefde vir hom, ‘n drang om hom ondanks alles by haar te hou. Sy lig stadig haar nagjurk oor haar skouers tot sy kaal voor hom staan. Sy draai haar heup na regs, sodat haar naaktheid in sy rigting leun.
Jackie Sieberhagen kyk op en sluk. Sy Jackie, met die glimlag van Charlize Theron gekruis met dié van Laurika Rauch. Hy probeer woorde vind om te beskryf hoe volmaak haar glorieryke borste vir hom is en hoe swaar sy hart is dat hy haar perfek gevormde liggaam en haar sprankelende persoonlikheid moet agterlaat, maar dat hierdie tog allerbelangrik is, ‘n uiteindelike roeping wat hy nie om sy lewe kan verontagsaam nie.
“Jou tiete is cool. Jy ook. Maar ek moet fokof. Seriously.”
Hy tel sy toksak op en stap by die kamerdeur uit, sonder om terug te kyk.
JY KAN DIE RES HIER LEES
griffinVrees Fokol – Hoofstuk drie: ‘n Kwessie van geld06.10.2011 Comments
June 10, 2011 Smee Shot, ek het nou lekker gelag…
June 10, 2011 A Daft Scots Lass You must understand, I read Afrikaans VERY slowly.
I'm a Scots Lass for Christs' sake! Gimme a break, don't judge me, Fuckers. It took forever to read this and my brain frozen half way through.
A good laff, though.
June 10, 2011 Wolf88 Ek kry dit nie gedownload nie. ek kry die links maar so dra ek op dit kliek omte download dan skop dit 'n error uit! WTF
Author June 10, 2011 griffin Jy is sover die enigste een wat sukkel. Ek het dit sommer vir jou gemail.
June 10, 2011 Dirk Diggler Diktros Wolf88. ek voel jou pyn my blaar, al van hoofsuck 2 af. Wag vir die fliek. DDD Skitterende storie – weliswaar!!
June 10, 2011 Pienk Mamba Ek is n trotse Vanderbijlparker, Lekker het ek nou my hol geruk, “Jou tiete is cool. Jy ook. Maar ek moet fokof. Seriously.” Keep em coming….. Shot Griffin.
June 11, 2011 Prof. Bokdrol Lurv daai staccato dialoog!
June 11, 2011 BloedOester Griff… as jy vir my die hele boek kan stuur in PDF of watse formaat jou ookal pas, is ek bereid om te betaal. Dis kuns en epies en ek wil dit hê!!!
Wat pomp julle? Kaalgat dronk meisie Die nuutste Afrikaanse flieks Hoekie vir eensames Briefie from a Ninja #2: DJ Hi-Tek ... Vat Vyf: Week 42 van 2016. Piet Byl... Suid-Afrikaanse TV: 101 shows wat j... Kakbaie grappe. Een of twee suf. Lekker skurwe grappe Laasweek se zefspotters Onlangs op Watkykjy:	Dis naweek, kom ons fokken duik!
Watkykertjies TuneIra on Die AntwoordPiet Ballas on Laasweek se zefspottersAngel on Hoekie vir eensamesSwannie on Koshuisbrak se hel – ontgroeningJohn on Suid-Afrikaanse TV: 101 shows wat jy miskien sal onthoualleta on Gatiep & Meraai overdoseKraakvars	Tags80s